b'\n_START_ARTICLE_\nLietuvos Respublikos Auk\xc5\xa1tojo mokslo taryba\n_START_PARAGRAPH_\nLietuvos Respublikos Auk\xc5\xa1tojo mokslo taryba \xe2\x80\x93 2000 m. \xc4\xafkurta ekspertin\xc4\x97 institucija prie Lietuvos Respublikos \xc5\xa0vietimo ir mokslo ministerijos. Pagal jos nuostatus jai pavesta teikti ministerijai pasi\xc5\xablymus \xe2\x80\x9estrateginiais auk\xc5\xa1tojo mokslo pl\xc4\x97tros klausimais\xe2\x80\x9c.\n_START_SECTION_\nFunkcijos\n_START_PARAGRAPH_\nPagal 2000 m. patvirtintus nuostatus Auk\xc5\xa1tojo mokslo taryba tur\xc4\x97jo analizuoti auk\xc5\xa1tojo mokslo strategij\xc4\x85 ir konsultuoti \xc5\xa0vietimo ir mokslo ministerij\xc4\x85._NEWLINE_Pagal 2009 m. priimt\xc4\x85 Mokslo ir studij\xc5\xb3 \xc4\xafstatym\xc4\x85 auk\xc5\xa1t\xc5\xb3j\xc5\xb3 mokykl\xc5\xb3 taryboms suteikta teis\xc4\x97 skirti rektori\xc5\xb3, sudaryti biud\xc5\xbeet\xc4\x85 ir spr\xc4\x99sti kitus svarbius klausimus. Keturis ar penkis auk\xc5\xa1t\xc5\xb3j\xc5\xb3 mokykl\xc5\xb3 taryb\xc5\xb3 narius i\xc5\xa1 devyni\xc5\xb3 ar vienuolikos buvo pavesta parinkti Auk\xc5\xa1tojo mokslo tarybai ir skirti \xc5\xa0vietimo ir mokslo ministrui. 2011 m. Konstituciniam teismui nusta\xc4\x8dius, kad tokios nuostatos prie\xc5\xa1tarauja Konstitucijai, tvarka pakeista.'